Levon Aronjan
Levon Grigori Aronjan (armeenia keeles Լևոն Գրիգորի Արոնյան; sündinud 6. oktoobril 1982 Jerevanis) on armeenia maletaja, rahvusvaheline suurmeister (2000). Aronjan tuli 1994. aastal Szegedis noorte maailmameistriks U12-vanuseastmes. Suurmeistriks sai ta 18-aastaselt 2000. aastal. Kolm aastat varem oli Aronjan FIDE-lt saanud rahvusvahelise meistri nimetuse. Ta on 2002. aasta Armeenia malemeister. 2011. aastal kaotas ta maailmameistrivõistluste veerandfinaalis Aleksandr Grištšukile. Ta on võitnud maleolümpiatel Armeenia võistkonna koosseisus kolm kuldmedalit (2006, 2008, 2012). 2001. aastast elab Aronjan Saksamaal, kuid jätkab esindamast rahvusvahelistel malevõistlustel Armeeniat. Ta oli abielus naiste rahvusvahelise meistri Arianne Caoiliga.